Coloplast dropper fabrik i Thisted og satser i stedet på at opgradere sine fabrikker i Ungarn og Mellemamerika. Det betyder, at omkring 170 nordjyske arbejdere mister deres job. Beslutningen fremgår af Coloplasts årsrapport, der netop er frigivet. - Som led i LEAD20 strategien om ”Effektivitet i særklasse” introduceres en ny driftsplan Global Operations Plan IV (GOP4). GOP4 skal samlet set levere EBIT-marginforbedringer på omkring 150 basispunkter med fuld effekt fra starten af 2020/21. Mellemamerika er valgt som mål for de næste volumenfabrikker. Som en del af GOP4 er det Coloplasts hensigt at lukke fabrikken i Thisted inden udgangen af 2019/20, skriver Coloplast. Det er ikke fordi, Coloplast ikke tjener penge. Overskuddet efter skat er på knap fem millarder ud af en omsætning på 15,5 milliarder. Det er ikke mere end to år siden, Coloplast i Thisted også var genstand for en voldsom sparerunde. I september 2015 blev der også uddelt fyresedler. Gense indslaget herunder:

Referat:
På trods af et årsresultat på knap fem millarder efter skat, forsvinder knap 170 arbejdspladser fra Thisted.